Laat sy Liefde jou Lei: Gehoorsaamheid bring seёn - www.bybelkennis.co.za
by Mitch Kalp · Published 22/02/2012 · Updated 28/09/2014
Laat sy Liefde jou Lei: Gehoorsaamheid bring seёn – Milanie Voloo
“Die dag wanneer dit gebeur, sê die Here, sal Ek jou vereer, Serubbabel, my dienskneg. Ek sal jou beskou soos ‘n seёlring aan my vinger, sê die Here. Ek sal dit doen omdat Ek jou gekies het. Ek, die magtige Here, sê dit!” Haggai 2:23
Die Bybel draai nie doekies om oor gehoorsaamheid nie.
Net so duidelik as wat God sê dat Hy ongehoorsaamheid sal straf, net so onomwonde verklaar Hy vele kere dat gehoorsaamheid aan Hom seёn in ons lewens tot gevolg het. En ons Vader wíl ons hê dat ons op alle terreine van ons lewens vervulling, geluk en seёn sal ervaar.
Jy hoef nooit aan God se liefde vir jou te twyfel nie. Selfs nie wanneer jy ongehoorsaam was nie. Maar onthou ook dat ons deur ongehoorsaamheid die gevaar loop om ‘n groot deel van die genadeseёn wat Hy vir ons beplan het, mis te loop. Dis by dié besef wat ons ook soos Koos du Plessis wil sing: “Laat my nooit die grond verlaat nie … laat my in u skadu bly … elke afdraaipaadjie ken ek … elke keer het U my iewers kom haal … maak dit Heer die laaste maal …”.
Verklaar vandag weer jou afhanklikheid, gehoorsaamheid en gewilligheid aan dié God wat net die beste vir jou beplan het en dit graag vir jou wil gee. Sê sommer nou: “Ek het U lief, Here, en wil daarom doen wat U vra.”
Dankie Bruidegom-van-my-hart, dat ek u seёlring-bruid is en dat U my met u liefdeseёn wil bederf.
Laaste 7 Dae: 5,500
Laaste 30 Dae: 19,018
Laaste 365 Dae: 359,482